open-index/open-wikipedia-markdown huggingface dataset:
Владислав Илич-Свитич

**Владислав Маркович Илич-Свитич** е еден од првите јазичари во светот кој се занимавал со македонскиот јазик и се смета за основоположник на македонстиката во тогашен СССР.

Роден е во Киев на 19 септември 1934 година. Загинал во сообраќаjна несреќа на 22 август 1966 година во Москва.
Студирал на филолошкиот факултет на МГУ 1952-1957 година, на славистичкото одделение. Неговт ментор бил професорот С.Б.Бернштеjн. Илич-Свитич беше лингвист-компаративист, се занимаваше со словенска диjалектологиjа, автор е на широко позната ностратичка теориjа за роднински врски меѓу индоевропските, картвелските, семито-хамитските, старо-индиските, уралските и алтаjските јазици.
Автор е (заедно со Диме Толовски) на првиот македонско-руски речник со граматички прирачник (Москва 1963).

## Македонистички трудови на В.М.Илич-Свитич

# *(статиjа)* **О стадиях утраты ринезма в юго-западных македонских говорах** // „Вопросы славянского языкознания„, 6, 1962, Москва).
# Д. Толовски и В.М. Иллич-Свитыч. **Македонско-русский словарь. ** 30000 слов. Под ред. Н.И.Толстого. С приложением краткого грамматического справочника, составленного В.М.Илличем-Свитычем. Государственное издательство иностранных и национальных словарей, Москва, 1963; 576 с.

Категорија:Руски македонисти
Категорија:Руски слависти
Категорија:Родени во 1934 година
Категорија:Починати во 1966 година
Дима Билан

**Дима Билан** (роден ) — познат руски пејач. Дима ја претставуваше Русија на Евровизија 2006 која се одржа во Атина, Грција и го освои одличното 2 место, со песната *Never Let You Go*. Тој има неколку #1 синглови во Русија со кои направи одличен интернациоален успех.
На 25 мај 2008 во Белградската Арена, освојувајќи 272 бода претставувајќи ја Русија на Евровизија 2008 со песната *Believe* го освои првото место, со што остави траен белег на слава и успех низ цела Европа и пошироко.

### Албуми
* 2003 - *Я ночной хулиган* (Јас сум ноќен хулиган)
* 2004 - *На берегу неба* (На брегот на небото)
* 2006 - *Время-река* (Времето е река)
* 2008 - *Против правил* (Против правилата)
## Наводи

## Надворешни врски
* Официјално мрежно место 

Категорија:Руски поп-пејачи
Категорија:Победници на Евровизија
Категорија:Живи луѓе
Категорија:Евровизија 2008
Национален британски вселенски центар

**Националниот британски вселенски центар** (англиски: *British National Space Centre*, **BNSC**) бил британско владино тело за координација на цивилните вселенски активности. Во цивилниот дел на британската вселенска програма спаѓала: вселенската наука, набљудување на Земјата, сателитските телекомуникации, глобалната навигација (како на пример GPS и Галилео.)

Оваа институција е укината на 1 април 2010 оваа институција, и е заменета со Британската вселенска агенција.

Буџетот на штабот на BNSC изнесувал приближно US$1 милиони, додека на вкупната програма £207 милиони.

## Белешки

}

## Надворешни врски
* Национален британски вселенски центар  

Категорија:Вселенски агенции
Категорија:Обединето Кралство
Календар на Велигденски датуми

Велигден — еден од подвижните празници во христијанството и денот на празнувањето е главно различен за секоја година, секогаш е во недела, и главно паѓа во април, а поретко во мај. Пресметувањето на денот на празникот Велигден се заснова врз месечевите мени, и дополнително е усложнето со исправката на календарот од јулијански во грегоријански.

Во следнава табела се дадени датите на православниот Велигден помеѓу 1875 и 2124 година.

 
 
 
 
Видете и: Велигден

Извор: 

Велигден Календар на датуми
Јована Јанковиќ

мини|300п|десно|Јована Јанковиќ

**Јована Јанковиќ** (српски: *Јована Јанковић*) (родена на ) — позната српска телевизиска водителка која веќе 4 години е едно од заштитните лица на националната телевизија во Србија, РТС. Таа и пејачот Жељко Јоксимовиќ беа избрани за водители на 53-тото издание на Евровизија кое ќе се одржи во Белград.

## Надворешни врски
* Радио Телевизија Србија 

Категорија:Луѓе од Белград
Категорија:Живи луѓе
Алешандре Пато

**Алешандре Родригес да Силва** () (роден на (роден на  во Пато Бранко, Парана), попознат како **Алешандре Пато** (*Alexandre Pato*), е бразилски фудбалски напаѓач.

## Детство
Александре Пато започнал да игра мал фудбал (футсал) на 4 години. Многу брзо стекнал огромни вештини, по што е прогласен за најдобар млад играч во јужната бразилска држава Парана. Уште од млад за него се интересираат многу менаџери. Најпрвин се преселил во Порто Алегре од каде што се надева дека ќе заигра за неговиот омилен клуб од детството ФК Гремио. Но неговите родители не се задоволни од тоа, па одлучуваат да го испратат во Интернасионал. Таму, тој на 11 годишна возраст со уште 83 момчиња заиграл за младинскиот состав на Интернационал.

На 10 години во неговата рака е регистриран тумор, со опасно канцерогено влијание што може да доведе до ампутација на раката. Неговите родители немале пари за операцијата, меѓутоа нивниот пријател, хирургот Пауло Роберто Муси го оперирал бесплатно.

## Кариерата во Интернационал

Пато својата професионална кариера ја започна во ФК Интернационал од Порто Алегре каде што играше од 2001 до 2007. Тој дебитирал на натпреварот против ФК Палмеирас на 26 ноември 2006 со само 17 години и постигнал едн гол и асистирал во постигнувањето на останатите три во победата против Палмеирас со 4-1.

На 13 декември 2006 година Пато постигна гол во победата на ФК Интернационал против ФК Ал-Ахли од Каиро во полуфиналниот натпревар од Светското клупско првенство во фудбал, а со тоа придонесе за победата на Интернационал со 2-1 и пласман во финалето каде што ФК Интернационал го пообеди ФК Барселона со 1-0 и стана Светски клупски првак во фудбал. Со овој гол од полуфиналето, Пато стана најмладиот стрелец во едно фудбалско натпреварување на ФИФА (17 години и 102 дена) со што го сруши рекордот на Пеле од 17 години и 239 дена. Пато исто така стана и најмладиот освојувач на едно фудбалско натпреварување организирано од ФИФА.

По овие игри Пато беше баран од многу силни европски клубови како Бенфика, Јувентус, Челзи, Интер, Арсенал, но сепак заврши во Милан.

## Милан

Како нов играч на Милан, Пато им беше претставен на новинарите на 2 август 2007, а од ФК Интернасионал беше купен за 22 милиони евра. Пато многу добро се вклопи во Милан, а првиот гол го постигна на ремито на Милан со ФК Динамо Киев од 2-2 на 7 септември 2007. Неговиот трансфер официјално беше завршен на 4 јануари 2008.

Првиот гол во Серија А тој го постигна во победата на Милан против ФК Наполи од 5-2 на 13 јануари 2008 година, а потоа започна да постигнува и други погодоци, а првиот гол со глава во Серија А го постигна во победата на Милан против Реџина од 5-1 на 20 април 2008.

## Коринтијанс

Пред крајот на 2012 година потпишал за ФК Коринтијанс.

## Репрезентација

Пато како талент е сигурен напаѓач на бразилската фудбалска репрезентација на претстојните ЛОИ во Пекинг.

Тој првиот гол за сениорската репрезентација на Бразил го постигна на 26 март 2008 против репрезентацијата на Шведска на стадионот Емирејтс во Лондон.

## Наводи

Категорија:Живи луѓе
Категорија:Бразилски фудбалери
Категорија:Фудбалери на Милан
Бело Море (Русија)

:*За истоименото море во јужниот дел на [[Македонија (регион)|Македонија]], погл. [[Бело Море]].*

thumb|right|Сателитски снимки на Белото Море

**Белото Море** (, ) е море што се наоѓа во Северна Европа, поточно во Русија. Морето е опколено од Карелија на запад, Кола на север и Канински Полуостров на североисток.

## Наводи

## Надворешни врски


Категорија:Мориња во Европа
Категорија:Мориња во Русија
Сител

**Сител** — еден од првите приватни комерцијални ТВ-станици во Македонија. Започнал со емитување на сопствена програма на 17 септември 1994 година. Сител е медиум со претежно забавен општ формат. Претежно програмата се состои од таканаречени *турски серии* синхронизирани на македонски јазик, но се прикажуваат и други серии, како и програма од македонско производство: „Качамак“, „Брза кујна“, „Сè или ништо“, „Листа за 300“ и други. Исто така има информативна програма, која до денес прикажува централен дневник во 19:00 часот. 

На 1 јули 2008 година, Сител телевизија ја пуштила и својата сателитска програма, телевизија Сител 3, а на 20 јуни 2013 година, вториот канал, Сител 2, кој бил регионален канал и можел да се прикажува само во областа на Кратово, Куманово и Крива Паланка. И двете сестрински канали не се активни.

## Домашна програма
**Емисии**
* Ја сакам Македонија
* Качамак
* Се или нешто
* Мерак меана
* Брза кујна
* Листа за 300
* Шоу Магазин
* Детектор

**Телевизиски серии**
* Македонски стари приказни
* Балкан бенд
* Од денес за утре
* Операција дијамант
* Ветар низ тополите
* Среќа во вреќа
* Азиланти
* Неверство во зимска ноќ

## Наводи

## Надворешни врски
* Официјално мрежно место

Категорија:Телевизии во Скопје
Категорија:Појавено во 1993 година во Македонија
Категорија:Македонски медиуми
Категорија:Телевизиски канали во Македонија
Чернобил

*Оваа статија е за градот Чернобил во Украина. За несреќата во Атомската централа Чернобил од 1986. [[Чернобилска несреќа|стиснете тука]].*

**Чернобил** (, ) — мал град во Северна Украина во Киевската Област близу до границата со Белорусија. Градот првпат се споменува во повелба од 1193 година опишан како ловечка колиба на кнезот Ростиславич. Во 13. век имал статус на кралско село на Војводството Литванија. Селото му било доделено како посед на Филон Кмита, капетан во кралската коњица во 1566. Целата провинција била преземена од Кралството Полска во 1569, а потоа анектирана од Руската Империја во 1793. До 20 век Чернобил бил населен од украински и полски селани и голема еврејска заедница.
мини|Околината на Чернобил, снимено од Руската орбитална станица МИР 1997 година
Во 1986. година сите тогашни 14.000 жители биле евакуирани поради високите нивоа на зрачење предизвикани од експлозијата во Атомската централа Чернобил, која се наоѓа на 14,5км на север од градот. Иако централата е наречена по Чернобил, тој не бил живеалиште на вработените во централата. Повеќето вработени во централата живееле во блискиот град Припјат кој бил изграден токму за таа намена.

Денес во Чернобил живеат околу 500 лица: научници - главно радијациски физичари, како и администратори на Забранетата зона (видете Чернобилска несреќа) во која припаѓа и самиот град.

## Поврзано
* Чернобилска несреќа

Категорија:Градови во Киевската област
Категорија:Чернобилска несреќа
Национален институт за техники во вселената

**Националниот институт за техники во вселената** (, **INTA**) е шпанска вселенска агенција. Основана е за времето на Втората светска војна во 1942 година. Има буџет од 100 милиона €.

## Надворешни врски

* INTA Official Site 

Категорија:Вселенски агенции
Категорија:Шпанија
Поштенска марка

рамка|Првата македонска поштенска марка
мини|Колекција од поштенски марки
**Поштенска марка** е начин на евидентирање на претплатата за поштенските услуги. Обично, тоа е мал книжен правоаголник залепен на коверт за писмо. Поштенската марка потврдува дека праќачот на писмото во потполност или делумно ја платил цената на поштенската услуга. Користењето на поштенски марки е најраширениот начин на плаќање за поштенските услуги.

Обликот на поштенските марки е правоаголен. Сепак, постојат и триаголни и петоаголни марки. Сиера Леоне и Того издадоа поштенски марки во облик на овошки. Бутан издаде поштенска марка која претставуваше грамофонска плоча на која е снимена националната химна. Покрај на хартија, марките се издаваат и на фолија. САД издадоа една пластична поштенска марка, а во Холандија издавани се марки на сребрена фолија.

## Историја
Џејмс Чалмерс од Велика Британија е првиот кој во 1834 дошол на идејата за развојот на поштенските марки. Слична замисла имал и Ловренц Кошир (Словенец), поштенски службеник од Австрија во 1835, но неговата идеја не е имала добар прием. Во Франција, сопственикот на една мала пошта, De Valayer, во 1653 година на своите муштерии им нудел мали парченца хартија на кои било испишано “потврда за платен транспорт”. Подоцна концептот на самолепливи поштенски марки го објавил Роуленд Хил во текстот *(Поштенска реформа: значење и практичност)*' *(Postal Reform: its Importance and Practibility)* од 1837 година. Во овој текст се тврди дека е подобро праќачот да го плаќа преносот на поштенската пратка. Исто така, тој се залагал за воведување на единствена тарифа 1 пени за било кое писмо, без разлика каде се праќа. Идеите на Чалмер биле прифатени во британскиот Парламент во 1839. На 6 мај наредната година е издадена првата поштенска марка Црно пени на која се наоѓал ликот на кралицата Викторија.

## Поштенската маркакако тема во уметноста
* „Збирка на марки“ - расказ на чешкиот писател Карел Чапек.

## Поврзано
* Филателија
* Пошта

## Надворешни врски
* Галерија на македонски поштенски марки од Македонска пошта 
* UK Philately 
* StampNews.com  
* Philatelic Dictionary  

## Наводи


Категорија:Филателија
Категорија:Шкотски пронајдоци
Категорија:Британски пронајдоци
Категорија:Хартиени производи
Крстоносни држави

мини|десно|300п|Политичка карта на Блискиот Исток во 1135 г. Крстоносните држави се означени со црвени крстови
**Крстоносни држави** — држави кои биле создадени во времето на Крстоносните војни во Мала Азија и Светата Земја. Овие држави подоцна повторно биле заземени од страна на исламскиот свет.

## Близок Исток

Првите четири држави кои биле формирани за време на Првата крстоносна војна се:

* Грофовија Едеса (1098-1150)
* Кнежевство Антиохија (1098.-1268.)
* Грофовија Триполи (1104.-1288.)
* Ерусалимско Кралство до 1291 година

Ерусалимско Кралство имало четири вазални територии:

* Кнежевство Галилеја
* Грофовија Јафа и Аскалон
* Вазална држава Трансиордан
* Вазална држава Сидон

## Кипар

По третата крстоносна војна било создадено Кипарското Кралство со освојувањето на Кипар од страна на Ричард I, додека бил на неговиот поход кон светата замја. Ова кралство се задржало сè до 1489 година кога Кипар бил преземан од страна на Венеција.

## Византија

* Латинско Царство 
* Солунско кралство
* Ахајско Кнежевство
* Атинско Војводство
* Епирско Деспотство
* Трапезунтско Царство
* Никејско Царство

Категорија:Крстоносни држави
Категорија:Христијански поими
Категорија:Историски области
За Елиза

мини|десно|400п|Почетниот дел на „За Елиза“
мини|десно|исправено|Тереза Малфати, на која е посветена композицијата
**За Елиза** (гер. *Für Elise*) — етида за пијано опус 59 од Лудвиг ван Бетовен означена како „поко мото“, компонирана на 27 април 1810 г.

Проучувачите на делото на Бетовен не се сигурни која била Елиза. Се претпоставува дека за да се сокрие името на неговата вистинска избраничка Тереза (Тереза Малфати фон Роренбах од Деза, 1792-1851) која ја одбила неговата брачна понуда, употребено е името Елиза.

## Литература
* Klaus Martin Kopitz, *Beethoven’s ‘Elise’ [[:en:Elisabeth Röckel|Elisabeth Röckel]]: a forgotten love story and a famous piano piece*, in: *[[:en:The Musical Times|The Musical Times]]*, vol. 161, no. 1953 (Winter 2020), p.&nbsp;9–26 (PDF)

## Наводи

## Надворешни врски
* Слушнете ја „За Елиза“ во мп3 формат 
* Für Elise - and other Beethoven resources (includes the free sheet music)
* За Елиза во аранжман на гитара 
* Список на дела на Бетовен без број на опус 51-100 
* 

Категорија:Дела на Лудвиг ван Бетовен
Категорија:Етиди
Категорија:Композиции во а-мол
Распнување на крст

[thumb|right|250px|Ритуално комеморативно пред-[Велигденско распнување на крст, Филипини 2006.]]
**Распнување на крст** (лат. *Crucifixio*) е древен метод на погубување, кајшто субјектот е прикован на голем дрвен крст и оставен да виси до смртта. Оваа форма на погубување постоела неколку векови пред новата ера. Жртвата била приковувана на крстот, со рацете заковани на хоризонталната греда на крстот. Причината за смртта од распнувањето е задушување, бидејќи градниот кош е раширен и вдишувањето е оневозможено.

Познато е дека крусификцијата ја користеле Персијците во 6-7. век п.н.е., а веројатно оттаму ја презел и Александар Македонски. Тој распнал на крст 2.000 преживеани жители од опсадата на Тир, како и лекарот што не успеал да го излекува неговиот пријател Хефестион. Круцификцијата била вообичаен метод на погубување во Mедитеранот во 4. и 3. век п.н.е. во Картагина, Античка Македонија и Стариот Рим.

Римјаните особено често го користеле распнувањето како метод за погубување, дури имале и определени места надвор од градовите кајшто биле постојано сместени крстови за распнување. По задушувањето на Спартаковото востание во 71 п.н.е., Римјаните распнале на крстови околу 6.000 востаници покрај 200-километарскиот пат помеѓу Рим и Капуа како предупредување на останатите робови. Исус Христос бил казнет на смрт со распнување во 30 или 33 година од новата ера од Понтиј Пилат, конзулот на Јудеја, поради спротивставувањето на власта на Римјаните.

Крстот како симбол на распнувањето на Исус и неговото воскреснување станал заштитен знак на христијанството дури некаде во 2. или 3. век од новата ера.

## Распнувањето како тема во уметноста и во популарната култура
* „Распнат на крст“ (англиски: *Crucified*) - песна на американската хард-кор група Агностик фронт (*Agnostic Front*) од 1987 година.

## Наводи

Категорија:Егзекутирање
Категорија:Смртна казна
Категорија:Мачење
Список на аеродроми во Црна Гора

мини|десно|250п|Карта на Црна Гора

Ова е **список на [[аеродром]]и во [[Црна Гора]]**, групирани по вид и по местоположба.

## Аеродроми

## Поврзано
* Транспорт во Црна Гора

## Надворешни врски
* Аеродроми во ПДФ формат  
* Списоци на аеродроми во Црна Гора:
** Aircraft Charter World 
** Црна Гора на The Airport Guide 
** Црна Гора на World Aero Data 
** FallingRain.com 

Црна Гора
*
Мексиканска ситуација

**Мексиканска ситуација** или **мексиканска пресметка** (англиски: *Mexican standoff*) во филмот претставува термин кој означува сцена каде што повеќе ликови имаат вперени оружја еден кон друг, со што се создава стратегиска сотојба каде ниедна страна не може да делува на начин кој овозможува победа.

## Потекло
Фразата доаѓа во употреба во доцниот 19 век, кога оригинално била употребувана да се прикаже состојбата на неодлучност на мексиканската влада. Фразата се употребува и за вооружени и за невооружени конфликти на статус кво, каде одделните страни не можат да преземат акција.

## Мексиканската ситуација во филмовите
Во филмската уметност, мексиканската ситуација често е портретирана преку многубројни противници со вперени оружја меѓусебе, со што секој противник се чувствува подеднакво загрозен и не верува дека може прв да го употреби своето оружје без последици по сопствениот живот; еден првичен застел може решително да ја уништи нестабилната рамнотежа со што сите противници межусебно ќе се застрелаат. Оваа ситуација се појавува на крајот од филмовите *[[Добриот, Лошиот и Грдиот]]* и *[[Касапски кучиња]]*. Аналогна нестаблина ситуација може да се појави кога оружјето е во подеднаков дофат на двајца противници, како што е климаксот на филмот *[[Повторно мртов]]*. Мексиканската ситуација денес се смета за филмско клише поради претераната негова употреба во шпагети вестерните и акционите филмови.

Категорија:Филмски и видео поими
Малтешки ред

**Суверен** **воен ред на Малта** (**СМОМ**), *официјално:* **Суверен  Воен Хоспитален Ред на Свети** **Јован Ерусалимски, Родос и Малта** ''(латински:'' Supremus Militaris Ordo Hospitalarius Sancti Ioannis Hierosolymitani Rhodiensis et Melitensis) *[[Италијански јазик|(италијански:]]* Sovrano Militare Ordine Ospedaliero di San Giovanni di Gerusalemme, di Rodi e di Malta), попознат како **Ред на Малта** или **Витези од Малта -** католички лаички религиозен ред, традиционално од воена, витешка и благородна природа.  Иако не поседува територија, поредокот често се смета за суверен ентитет според меѓународното право.

Редот бара континуитет со Витешки Хоспиталер. Редот ја почитува Богородица како своја заштитничка, под титулата Богородица Филермос.

Членството на Редот вклучува околу 13.500 витези, дами и капелани.  Триесет и три од нив се прогласени за религиозни витези на правдата.  До 1990-тите, највисоките класи на членство, вклучувајќи ги и офицерите, бараа доказ за благородната лоза. Во поново време, беше создаден пат за витези и дами од најниската класа (од кои не е потребен доказ за аристократската лоза) да бидат специјално издигнати во највисоката класа, што ги прави подобни за функција во редот.

Денешната улога на Редот во голема мера е фокусирана на обезбедување хуманитарна помош и помош во меѓународните хуманитарни односи, за која цел има статус на постојан набљудувач на Генералното собрание на Обединетите нации од 1994 год.  Редот вработува околу 52.000 лекари, медицински сестри, помошници и болничари потпомогнати од 95.000 волонтери во повеќе од 120 земји, помагајќи им на децата, бездомниците, инвалидите, постарите и неизлечиво болните луѓе, бегалците и лепрозните ширум светот без разлика на етничката припадност или религијата.  Преку својот светски корпус за помош Малтезер Интернационал, редот им помага на жртвите на природни катастрофи, епидемии и војни.

Редот одржува дипломатски односи со 113 држави,  склучува договори и издава свои пасоши, монети и поштенски марки. Нејзините две централни згради во Рим уживаат вонтериторијалност,  слично на амбасадите и одржува амбасади во други земји. Новинската агенција Agenzia Nazionale Stampa Associata ја нарече „најмалата суверена држава во светот“.  Тројцата главни службеници се бројат како граѓани.  Иако Орденот е набљудувач на Генералното собрание на Обединетите нации од 1994 год,  ова беше доделено со оглед на неговата „долгогодишна посветеност во обезбедувањето хуманитарна помош и нејзината посебна улога во меѓународната хуманитарни односи“;  истата категорија ја имаат и други недржавни субјекти како што се Меѓународниот олимписки комитет и Меѓународниот комитет на Црвениот крст.

Категорија:Витешки редови
Национална комисија за вселенски активности

**Националната комисија за вселенски активности** () (**CONAE**) — цивилна вселенска агенција во сопственост на владата на Аргентина.

Основана е на 28 мај 1991 како наследник на постарата агенција за вселенски истражувања **CNIE**. Главните штабови се сместени во Кордоба и Буенос Аирес.

## Лансирања
* SAC-A: 2 декември 1998 (Спејс шатл).
* SAC-B: 4 ноември 1996 (Пегасус ракета). Прва аргентинска ракета.
* SAC-C: 21 ноември 2000 (Делта ракета). Заено со НАСА.
* SAOCOM: Во развој. Синтетички Апертура Радарска за набљудување со италијанската ISA.
* SAC-D: Ќе биде лансирана во 2010. Дел од соработката помеѓу CONAE и NASA.
* SAC-E: Непознат датум на лансирање. Во соработка со бразилската АЕВ.
* SAC-F: Информациите сѐ уште не се достапни.

## Наводи

## Надворешни врски
* Официјално мрежно место  
* International Disaster Charter 
* INVAP  

Категорија:Вселенски агенции
Категорија:Аргентина
Дански национален вселенски центар

мини|Пресконференција на ДНВИ
**Данскиот национален вселенски центар** (**ДНВЦ**; дански*DRC*) е дански истражувачки институт за вселената и е дел од данското министерство за наука, технологија и иновации. Сместен е во Копенхаген и Естербро. Има вкупно досега изработено 69 научни истражувачки проекти.

Сегашен администратор е Ајгил Фриис-Кристенсен и има буџет од 56 милиони дански круни.
## Белешки
мини|Средба со претставници од Данскиот национален вселенски центар

## Надворешни врски
* Официјално мрежно место

Категорија:Вселенски агенции
Категорија:Данска
Национален институт за аеронаутика и вселена

**Националниот институт за аеронаутика и вселена** (индонезиски: *Lembaga Penerbangan dan Antariksa Nasional*/**LAPAN**) е индонезиска владина вселенска агенција. Основана е на 27 ноември 1964 ос страната на поранешниот индонезиски претседател Сухарто.

Главниот штаб е сместен во Џакарта, но има и десетици помали центри кои се сместени на потегот од Ачех до Папуа.

## Надворешни врски
* Официјално мрежно место  

Категорија:Вселенски агенции
Категорија:Индонезија
Ахајско Кнежевство

**Ахајското Кнежевство** била една од „латинските држави“ кои биле создадени на просториите на поранешна Византија по преземањето на Цариград од страна на крстоносците во 1204 година. 
мини|50|десно|Опсада на Ерусалим
Својот врховен подем го постигнала во времето на Вилијам II, кој градот Мистра го подигнал за своја престолнина, но по поразот во Пелагонија во 1259 година, морал да ја предаде на Михаил VIII, при што повторно започнало византиското присуство во државата. Државата опстојувала сè до 1432 година кога била повторно вратена на Византија.

## Владетели на Ахајското Кнежевство

* Вилијам I Шамплит (1205—1209)
* Готфрид I Вилерден (1209—1228)
* Готфрид II Вилерден (1228—1246)
* Вилијам II Вилерден (1246—1278)
* Карло I Анжујски (1278—1285)
* Карло II Анжујски (1285—1289)
* Изабела Вилерден (1289—1307)
** Флоранс Хајнулски (1289—1297)
** Филип I Савојски (1301—1307)
* Филип II Анжујски (1307—1313)
* Матилда од Хајнаула (1313—1318)
** Лудвиг Бургундски (1313—1316)
* Јован Анжујски (1318—1333)
* Роберт II (1333—1364)
** Катарина Валоа (1333—1346)
* Марија I Бургундска (1364—1370)
** Филип III Анжујски (1364—1373)
* Јована Напулска (1373—1376)
* Жак Бауски (1381—1383)
* Карло III Анжујски (1383—1386)
*Власт на [[Алмогавери|каталонската дружина]] од [[1386]]. до [[1396]].*
* Петар од свети Суперан (1396—1402)
* Марија II Цакарија (1402—1404)
* Центурионе (1404—1432)

## Поврзано
* Првиот пад на Цариград
* Крстоносни држави
* Морејско Деспотство

Категорија:Крстоносни држави
Категорија:Поранешни држави на Балканот
Категорија:Поранешни кнежевства

Категорија:Поранешни вазалства
Категорија:Солунско Кралство
Национална малезиска вселенска агенција

**Националнате малезиска вселенска агенција** (MNSA; малајски: ***Agensi Angkasa Negara***, **ANGKASA**) е малезиска вселенска агенција која е основана во 2002 година. Главна задача и е да ја води малезиската вселенска програма, да ја истражува вселената и да учествува во формулирањето на националната малезиска вселенска политика.

Прв генерален и сегашен директор на агенцијата е професорот **Датук Мазлан Бинти Отман** и др. **Мустафа Дин Субари** како негов заменик.

## Надворешни врски
* Официјално мрежно место  

Категорија:Вселенски агенции
Категорија:Малезија
Собор во Клермон

мини|лево|200п|Папата Урбан II повикува на поход кон Светата земја
**Клермонскиот собор** претставува црковен собир кој се одржал во градот Клермон во 1095 година.

Во 1095 година папата Урбан II свикал црковен собор во францускиот град Клермон. По завршувањето на соборот тој истапил со свечен говор пред огромната маса прост народ, рицари и духовништво повикувајќи ги на оружје за да го отргнат од рацете на „неверниците“ „гробот господов“. На сите учесници во походот им било ветено потполно простување на гревовите, а на оние кои ќе загинат - рај на небото. Папата укажал и на материјалните придобивки што ги очекуваат војниците на исток: „оние што се тука кутри и бедни таму ќе бидат радосни и богати“ изјавил Папата.
Повикот на Урбан II нашол жив одзив меѓу насобраното население. Неговиот говор бил прекинуван со извиците: „Господ така сака“. Многумина од насобраниот народ веднаш дале заклетва дека ќе одат во поход во знак на што пришиваат крст на своите алишта.

Идејата за поход на Исток била поддржана од страна на феудалците: војната им ветувала нови земји и богата добивка. Црквата им дава на крстоносците значајни привилегии. Тие се ослободуваат од плаќањето на долговите, а нивниот имот и семејствата преминуваат под заштита на црковните институции. Ситните рицари веднаш „примаат крст“ само за да не ги плаќаат долговите. Сепак значаен дел од рицарите не е рамнодушен и кон религиозните цели на акцијата. Во тоа време религијата владее со умовите и ослободувањето на „христијанските светилишта“ во Палестина симболизира во претставите на феудалецот подвиг, во којшто неговите религиозни побуди се сливаат со освојувачките стремежи.

Говорот на Урбан II ги дигнал на нозе и закрепостените селани. Повикот на папата којшто споменува за фантастично плодородие на земјата на Исток, за тоа дека бедните таму ќе станат богати, ги покренува во селските маси надежите за подобар живот и слобода од омразениот гнет.
По Клермонскиот собор по порака на Урбан II агитацијата за војна со „неверните“ насекаде водат епископите, свештениците и монасите. Со најголема популарност меѓу простиот народ се здобива монахот Петар Пустиник, којшто го повикува простиот народ од Северна и Средна Франција, а исто така и од Германија околу реката Рајна да учествува во походот. Така, во 1096 година бил одржан првиот поход кон Светата земја, наречен Прва крстоносна војна.

## Наводи
Скаскин Д. и други. (1970). Историја на средниот век, том 1, Скопје (стр. 252)

Категорија:Крстоносни војни
Вселенска и високоатмосферска комисија за истражување

**Вселенската и високоатмосферската комисија за истражување** или популарно нарекувана *Пакистанска вселенска агенција* (урду: ***سپارکو*** / **SUPARCO**) пакистанска владина вселенска агенција која е одговорна за пакистанскиот вселенсака програма. Формирана е во септември 1961 година по наредба на тогашниот претседател Ајуб Кан, а по совет на професорот д-р Абдус Салам, кој е нобелов лауерат.

SUPARCO е автономна истражувачка и развојна организација под владата на пакистан. Главниот штаб е сместен во Исламабад, додека главната развојна станица е во вселенскиот центар Сомниани. Агенцијата исто така има и канцеларии во Лахор и во Карачи (како инженерски инсталации).

## Пакистански сателити

## Интернационална соработка
Во Мај, 2007, Кина (како стратешки партнер) се согласи и даде позитивен сигнал за соработка со пакистанската агенција. Билатералниот договор вклучива соработка на полето на вселената, науката и технологијата. Потоа вклучува соработка и на полињата како клима и енергија. Во Август, 2006 Кина почна соработка со пакистан за лансирање на три зејени сателити во следните 5 гоидини.

## Белешки

## Надворешни врски
* Официјалната страна на SUPARCO 
* FAS report on SUPARCO 
* Astronautix

Категорија:Вселенски агенции
Категорија:Пакистан
Грофовија Едеса

**Грофовија Едеса** била една од државите кои биле формирани од страна на крстоносците во време на Крстоносните војни во 12 век. Главна престолнина на новата држава бил градот Едеса, кој се наоѓа на територијата на поранешна Месопотамија, денешна Сирија.
Крстоносците на чело со Болдвин Де Бујон најпрвин ја окупирале и опседнале *Едеса* за да на 10 март 1098 година Болдвин Де Бујон го преземе градот и на тој начин да ја создаде првата крстоносна држава во Светите Земји. Едеса била преземена од страна на муслиманите во текот на 1144 година, чија година се поврзува и престанувањето на постоење на оваа држава. Вториот крстоносен поход (1147-1149) бил закажан за во текот на 1145 година како одговор за потпаѓањето на грофовијата Едеса на 25 декември претходната година во рацете на владетелот на Мосул - Зенги.

Категорија:Крстоносни држави
Категорија:Поранешни монархии
Категорија:Земји-наследнички на Византија во Анадолија
Категорија:Анадолија во средниот век

Категорија:Држави во средновековна Анадолија
Штаб

**Штаб** или **стожер** — место од каде што најмногу се контролираат важни фунции.

Овој израз често се користи и во воената терминологија, како на пример генералштаб.

Категорија:Команда и контрола
Пелопонез (област)

**Пелопонез** (грчки: *Πελοπόννησος*), е периферија во јужна Грција. Се граничи со периферијата Западна Грција на север и со периферијата Атика на североисток. Провинцијата има површина од околу 15.490 км2. Таа е дел од поголемиот полустров Пелопонез.

## Управување
Периферијата Пелопонез е поделена на пет префектури:

* Аркадија
* Арголида
* Коринтија
* Лаконија
* Месинија

## Поголеми заедници
* Аргос (грчки: *Άργος*)
* Каламата (грчки: *Καλαμάτα*)
* Коринт (грчки: *Κόρινθος*)
* Триполи (грчки: *Τρίπολη*)

Категорија:Области во Грција

Категорија:Држави и територии настанати во 1987 година
Вселенски летови со екипаж

[thumb|300px|[Едвард вајт на вселенска прошетка за време на мидијата Gemini 4 ]]
**Човечките вселенски летови** се вселенски летови кои се одвиваат со помош на човечки екипаж.

Следува список на најпознатите светски вселенски програми со лансирања на човечки екипажи.

## Надворешни врски
* NASA Human Space Flight
* Official Constellation NASA Web Site 
* Official Orion NASA Web Site
* Official Ares NASA Web Site 
* Human Spaceflight Profile  by NASA's Solar System Exploration
* Transitioning to the NASA Constellation Program 
* U.S. Spaceflight History
Национална вселенска организација (Република Кина)

**Националната вселенска организација (NSPO)** (кинески: *國家太空中心 / Kuochia Taikung Chunghsin*), порано позната како национално биро за вселенска програма) е цивилна владина вселенска агенција на Тајван. NSPO моментално се занимава со развивање на технологии и изработка на сателитот од серијата на FORMOSAT за Земјино набљудување.

Главниот штаб на NSPO е сместен во Син-Чу, Тајван.

## Програма
* FORMOSAT-1: Комуникациски и јоносферски истражувачки сателит, лансиран во јануари 1999.
* FORMOSAT-2: јоносферски истражувачки сателит, лансиран во мај 2004.
* FORMOSAT-3/COSMIC: конструкција од 6 микросателити за да продуцираат GPS, лансиран во Април, 2006 во соработка со NASA.

## Надворешни врски
* NSPO website 
* GlobalSecurity article on Taiwan's space program
* Encyclopedia Astronautica - Taiwan

Категорија:Вселенски агенции
Категорија:Република Кина
Мирче Ацев (појаснување)

**Мирче Ацев** може да се однесува на следново:

;Личности
* Мирче Ацев (1859 - 1901) — војвода од времето на османлиското владеење со Македонија, стрико на народниот херој Мирче Ацев;
* Мирче Ацев (1915 - 1943) — припадник на антифашистичкото движење во Македонија во Втората светска војна. Прогласен е за народен херој.

Во чест на народниот херој, името Мирче Ацев го носат:

* Мирче Ацев — село во Прилепско во рамките на Општина Кривогаштани;
* КУД „Мирче Ацев“ — културно-уметничко друштво за народни песни, игри и ора од Скопје;
* ОУ „Мирче Ацев“ - Ѓорче Петров — основно училиште во Скопје
* ОУ „Мирче Ацев“ - Лажани — основно училиште во селото Лажани
* ОУ „Мирче Ацев“ - Лисичани — основно училиште во селото Лисичани
Изгорени од сонцето

**Изгорени од сонцето** () е филм на рускиот режисер и глумец Никита Михалков од 1994 година. Филмот, помеѓу другите награди, ги освоил Главната награда на Филмскиот фестивал во Кан и „Оскар“ за најдобар филм од странско говорно подрачје.

## Заплет
Филмот започнува со 1936 година, пред самата „Голема чистка“ на Јосиф Сталин. Генерал-мајорот Сергеј Котов (го игра Никита Михалков), идеалист-комунист и воен херој од Бољшевичката револуција и Руската граѓанска војна, ужива во животот во неговата селска куќа. Покрај него се Марусја, поранешна благородничка која станала негова жена, неговата ќерка Надја и членовите на поширокото ексцентрично семејство на неговата сопруга, составено од поранешни благородници. Харизматичниот Котов претставува инспирација за сите околу него...

Категорија:Руски филмови
Категорија:Филмови од 1994 година
Категорија:Филмови на руски јазик
Категорија:Филмови на Никита Михалков
Категорија:Филмови со Никита Михалков
Категорија:Филмови чие дејствие се одвива во Русија
Категорија:Добитници на Оскар за најдобар странски филм
Категорија:Филмови на француски јазик
Ана-Марија Равнополска-Дин

** Ана-Марија Равнополска-Дин ** () е бугарска композиторка и музичарка. Студирала во Романија (при Лијана Паскуали) и во САД  (при Сузан МакДоналд).Нејзиниот неверојатен талент е одликуван со престижната Artist Diploma во Универзитетот во Индиана, Блумингтон. Компонира класичка, Џаз и поп-музика. Од 1991 работи како професор во Американскиот  Универзитет во Бугарија.
thumb|300px

## Дискографија

* Bulgarian Harp Favorites, Arpa d’oro, CD 2003
* Legende:  French Music for Harp, Gega compact disc, 1999
* Harpist at the Opera (honoring the Donizetti bicentennial), Arpa d'oro CD, 1997
* Harps of the Americas (Paraguayan and pedal harps), Arpa d'oro CD, 1996
* Erich Schubert Pop Harp Festival, Gega CD, 1994
* A Harpist's Invitation to the Dance, Gega CD, 1992   

Категорија:Класицистички композитори
Категорија:Бугарски музичари
Категорија:Живи луѓе
Загатка

**Загатка** — игра, проблем или играчка што ја испитува генијалноста или знаењето на една личност. Во загатката, од решавачот се очекува да ги состави парчињата на логичен начин, со цел да дојде до правилно или забавно решение на сложувалката. Постојат различни жанрови на загатки, како што се крстозбори, сложувалки за пребарување зборови, сложувалки со бројки, загатки за врска и логички загатки.

Загатките честопати се создаваат за да бидат форма на забава, но исто така можат да произлезат од сериозни математички или логички проблеми. Во такви случаи, нивното решение може да биде значаен придонес во математичките истражувања. 

## Етимологија
## Наводи
Категорија:Загатки
Категорија:Решавање на проблеми
Кукуричани

**Кукуричани** — месност и железничка станица на меѓународната железничка пруга Скопје - Гевгелија - Солун и историско село сместено во средното Повардарие, на десниот брег на реката Вардар. Според кажувањата на жителите на околните села, селото Кукуричани постоело сè до половината на XIX век, но останало населено и понатаму.

## Историја
Во XIX век Кукуричани било село во Тиквешката каза. Според статистиката на Васил К’нчов („Македонија. Етнографија и статистика“) во 1900 г. Кукуричани имало 80 жители, сите Македонци христијани. По податоците на егзархискиот секретар Димитар Мишев („La Macédoine et sa Population Chrétienne“) во 1905 г. селото (Koukouretchani) имало 40 жители Македонци.

На етничката карта од 1927 г. Леонард Шулце Јена го наведува Кукуричани (Kukuričani) како село со нејасен етнички состав.

## Сообраќај

Со изградбата на железничката пруга Скопје - Солун во 1873 година, во месноста Кукуричани е изградена железничка станица. Железничката станица Кукуричани, која се наоѓа веднаш на десниот брег на реката Вардар, помеѓу железничките станици Градско и Криволак (Неготино) е во функција сè до денес и е најчесто одредиште на риболовците од цела Македонија.

## Стопанство
Во месноста Кукуричани се наоѓа и една од најголемите фабрики за преработка и конзервирање на зеленчук и овошје „Македонија“ - Неготино, која има погони и во соседното Црвени Брегови. Поради својата околина, месноста Кукуричани се користи и како пасиште и презимувалиште за овци, претежно од западна Македонија. Според најновиот проект за изградба на повеќе хидроцентрали на реката Вардар, предвидено е една хидроелектрана да се изгради и во Кукуричани.

## Поврзано
* Клепа
* Црвени Брегови

## Наводи

Категорија:Историски села во Македонија
†
†
Ќе се вратат штрковите

**Ќе се вратат штрковите** () е српска телевизиска серија во копродукција со „Кобрафилм“, „Адреналин“ и телевизија „Б92“.

Серијата се состои од 25 епизоди, секоја со времетраење по 45 минути. Во споредба со други српски серии, се разликува по обемот, бројот на глумци и техниката на снимање. Режијата е на Горан Гаиќ, а сценарист Никола Пејаковиќ. Серијата е снимана на локации во Белград и селото Баранда.

Во Србија, серијата се емитува на телевизијата Б92 во секој петок во 21:00, во Црна Гора на Тв Ин, во Хрватска се емитува на Нова тв, во БиХ на РТРС и ФТВ, а во Македонија на А1 телевизија, секој понеделник во 20:30.

## Надворешни врски
* ТВ Б92: „Вратиће се роде“ 
* Адреналин 

Категорија:Српски филмови
Вембли

мини|Поглед кон Вембли
**Вембли** () — област во северозападен Лондон. Овој кварт е познат по истоимениот стадион којшто е најголем во Обединетото Кралство, како и по познатата Вембли арена.

Овој кварт не е многу привлечен за живеење и во него има многу иселеници од Африка, Јужна Америка, Карибите, Азија, Источна Европа како и од Јужна Европа. Населението коешто живее во него е посиромашно и во овој дел на Лондон многу се чести кражбите, а развиен е и останатиот уличен криминал. Во овој кварт засилена е полициската контрола, а единствена светла точка во него се стадионот Вембли и Вембли арената.

## Наводи

Категорија:Лондонски општини
Категорија:Брент
Безразмерна мрежа

**Безразмерна мрежа** () — посебен вид на сложена мрежа. Многу „реални мрежи“ припаѓаат на оваа категорија. Поимот „реални мрежи“ се однесува на било кој феномен кој ги има теоретските одлики на мрежа (на пр. социјална мрежа, компјутерска мрежа, невронска мрежа, епидемија).

Кај безразмерните мрежи, некои јазли се однесуваат како „силно поврзани центри“ (со голем степен), иако поголемиот број на јазли се со мал степен. Структурата и динамиката на безразмерните мрежи се независни од големината на системот N, што претставува број на јазли кои ги има системот. Со други зборови, мрежа која е безразмерна ќе ги има истите одлики без разлика на бројот на јазли кои ги има. Овие мрежи се карактеристични по тоа што распределбата на степените е според Yale-Simon распределбата - врската за законот за степен кој е дефинирана со

:  \mathbf{P(k) \sim k^{- \gamma}}, 

каде веројатноста P(k) дека јазолот во мрежата е поврзан со k други јазли е приближно пропорционална со k−γ и оваа функција дава приближно добри резултати за набљудуваните податоци. Коефициентот γ може да варира апроксимативно од 2 до 3 за повеќето реални мрежи, но сепак во некои случаи неговата вредност може да биде и помеѓу 1 и 2 .

## Наводи

Категорија:Семејства на графови
Џохор

мини|Поглед кон Џохор
**Џохор**  (џави:*جوهر*) е држава во Малезија помеѓу 1°20"N и 2°35"N. Таа е една од најразвиените малезиски држави. Главен град и кралска престолнина е Џохор Бахру, порано наречен *Танџунг Путери*. Стариот главен град бил **Џохор Лама**.

Џохор се граничи со Паханг на север, Малака и Негери Сембилан на северозапад, и Џохорски премин на југ кој ја дели Малезија со  Сингапур.

## Административна поделба
Џохор е поделен на 8 дистрикти.

## Надворешни врски
* Официјалната страна на шеф-министерот на Џохор
* Медиуми и комуникација 
* Историја

left|thumb|300px|Дистриктите на Џохор

Џохор
Категорија:Држави и територии на Малезија
Ескими

thumb|right|Семејство на Инуити, околу 1917

**Ескими** или Инуити, народ сочинет од староседелците на арктичкиот и субарктичките региони на Гренланд, Алјаска, Канада и крајниот исток на Сибир (Русија), припадници на монголоидната раса. Денес се проценува дека постојат околу 177.000 Ескими.

## Потекло на поимот
Во самонаречените имиња за Ескимите спаѓаат и Инуити, Инупијани, Јупик и Алутит, а сите се помалку или повеќе локални варијанти на зборот што значи „народ“. Името *Еским*, кое првпат е употребено од Европејците, може да потекнува од монтагнаскиот збор за чевли за снег, а ова име им се допаднало на луѓето од Арктикот што живеат на Алјаска, додека оние во Канада и од Гренланд го претпочитаат името *Инуит*.

## Потекло
Ескимите се од азиско потекло, како и американските Индијанци, но се разликуваат од нив по начинот на кој се приспособиле на климатските услови, присуството на крвната група Б и по нивниот јазик (ескимско-алеутски), кои укажуваат на тоа дека се од различно потекло.

## Живот
thumb|Иглу
Традионалната ескимска култура е целосно приспособена на екстремниот студ, снег и мраз во кои речиси нема зеленчук, а карибуите (американски северен елен), рибите и морските цицачи се главен извор на храна. За лов на море се користат харпунот, кајакот едносед и поголеми чамци наречени умијаци. Облеката се изработува од крзното на карибуите и од кожата на фоките. Зимите ги минуваат во иглуа, кои биле изградени од блокови снег или во полуподземни куќи изработени од камен и треви, алетата во шатори од животински кожи. Санките со кучиња биле основно превозно средство. Религијата им била насочена кон шаманизмот и невидливиот свет на духовите. До крајот на XX век, моторните возила за движење по снег и пушките ги замениле кучешките запреги харпуните. Многу Ескими го напуштиле номадскиот начин на живот и лов и се преселиле во северните места и градови. некои формирале кооперативи преку кои ги продаваат рачно изработените предмети и стока.


Категорија:Народи
Категорија:Народи во Русија
Категорија:Староседелски народи во Северна Америка
Кедах

**Кедах** (џави:قدح, нас. 1.778.188) е држава во Малезија, која е сместена во севернозападниот дел на полуостровот Малаја. Кедах има површина од 9.425 км2, и претежно е рамничарски со големо производство на ориз. Тука спаѓа и островор Лангкави. Кедах во минатото се нарекувал **[[Сибури]]** (таи : ไทรบุรี) од Сијамците, кои пак имале големо влијани на овие простори.

На север се наоѓа државата Перлис и меѓународните гранци со тајландските провинции Сонгхла и Јала, на југ и југозапад се државите Перак и Пенанг.

Главен град и кралска престолнина е Алор Стар.

Поделен е на 12 дистрикти.

Според пописот од 2003 во Кедах живеат следниве етнички групи:
* Малајци 1.336.352, 
* Кинези 252.987, 
* Индијци 122.911, 
* Лица без државјанство 35.293 и 
* други 27.532.

## Надворешни врски
* Официјално мрежно место
* Кедах на малезискиот портал  
* Malaysia Parlimentary Seats from Kedah (Dewan Rakyat)
* Kedah State Assembly Seats (DUN) 

[250п|лево|thumb|Телекомуникациската кула во главниот град [Алор Стар]]

Категорија:Кедах
Категорија:Држави и територии на Малезија
Харпун

thumb|right|200px

thumb|right|200px|Харпун за китолов.

**Харпун** (од француски: *harpon*) е долг инструмент во форма на копје кој се користи во риболовот за фаќање на риби или други поголеми водени цицачи како што се китовите. Оваа задача ја исполнува преку пенетрација на целното животно, за потоа рибарот користејќи јаже или ланец прицврстен за крајот на проектилот да го извлече пленот. Харпунот исто така може да биде употребен и како оружје. Постојат и експлозивни харпуни, а денес харпунот еволуирал и во рачен харпун, полесна верзија која е користена од нуркачите за заштита од опасна морска фауна.

## Надворешни врски
* Китолов:Харпуни  

Категорија:Оружја
Категорија:Китолов
Категорија:Ескими
Категорија:Риболовна опрема
Игло

thumb|200px|right|Игло

**Игло** (инуитски:*iglu* - „куќа“; множина *igluit*) е привремено живеалиште во зимски услови или за престој на ловците на канадските и гренландските Инуити (Ескими) направено од снежни блокови. 

## Начин на изградба
Градителот избира длабок снежен нанос од фин, зрнест компактен снег и го сече во блокови. Откако ќе се положи еден ред блокови во круг, нивните површини на врвот се обработуваат во искосен агол за да го формираат првиот круг од спиралата. Другите блокови се додаваат во спиралата, која се стеснува кон внатре сѐ додека не се заврши куполата, со отвор за проветрување на врвот.

Категорија:Ескими
Категорија:Живеалишта
Категорија:Снег
Мила Кунис

**Милена Маркона Кунис** (14 август 1983) — американска филмска глумица.

## Надворешни врски

* 

Категорија:Американски глумци
Категорија:Живи луѓе
Категорија:Советски Евреи
Категорија:Родени во 1983 година
Категорија:Американски филмски глумци
Келантан

**Келантан** (кинески: 吉兰丹) е држава во Малезија. Главен град и седиште на султанатот е Кота Бхару.

Келантан е сместен во североисточниот дел на полуостровот Малаја. На север се граничи со тајландската провинција Наративат, Теренгану на југоисток, Перак на запад, и Паханг на југ. На североисток излегува на Јужнокинеско Море.

Под водство на исламската партија на Малезија (PAS), Келантан е најконзервативната и најисламистичката малезиска држава.

## Надворешни врски
* Официјално мрежно место 
* Virtual Malaysia Kelantan Page 
* Келантанските избори во 2008 
* Парламентот на Келантан 

[thumb|лево|300п|Главниот град [Кота Бхару]]

Категорија:Келантан
Категорија:Држави и територии на Малезија
Категорија:Тајландски Залив
Градски стадион Тетово

**Стадион Тетово** во Тетово е повеќенаменски стадион во Тетово, Република Македонија. Моментално најмногу се користи за фудбалски натпревари. Има сместивост од 15.000 гледачи.

## Историја

Стадионот е отворен во 1981 година и до 2016 година се викал **Градски Стадион Тетово**.

Во март 2015 година, бил потпишан договор помеѓу ФФМ и Општината Тетово за реконструкција на стадионот како дел од проектот на УЕФА, „Хет-трик 4“. Подновувањето на стадионот започнало во април 2015 година.

Во јули 2016 година, Еколог Интернешнл, сопствениците на ФК Шкендија, го зедоа Градскиот стадион во Тетово под концесија од Советот на општина Тетово и се обврзаа да инвестира 7,7 милиони евра за реновирање на стадионот за да може да биде домаќин на меѓународни натпревари. Теренот е преименуван во Еколог Арена под договорот за концесија.

## Наводи

## Надворешни врски
* Профил на стадионот на worldfootballtravel.com  
* Македонски фудбал 
* Официјално мрежно место на ФФМ 

Категорија:Спортски зданија во Тетово
Категорија:Фудбалски стадиони во Македонија
Категорија:ФК Тетекс